بانو علا اصلكم

بانو علا اصلكم اغنيه مصريه الفها صلاح چاهين و لحنها كمال الطويل و غنتها سعاد حسنى

 كلمات 
بانو بانو بانو .. علا اصلكو بانو

و الساهى يبطل سهيانه

ولا غنا ولا صيت .. دولا جنس غويط

و كتاب ما يبان من عنوانه

.....

بانو بانو بانو علا اصلكو بانو

.....

جربنا الحلو المتعايق ابو دم خفيف

و بقينا معاه اخوه شقايق فاكرينه شريف

اتاريه مش كدا علاطول الخط

الطبع الردى من جواه نط

خلاص بقا مهما انشال و انحط

مفيش دمعة حزن عشانه

.....

بانو بانو بانو علا اصلكو بانو

.....

و عرفنا سيد الرجاله.. عرفنا عين الاعيان

من بره شهامه و اصاله تشوفه تقول اعظم انسان

انما من جوا يا عينى عليه.. بياع و يبيع حتا والديه

و اهو دا اللى اتعلمنا علا ايديه.. القهر و قوه غليانه

.....

بانو بانو بانو علا اصلكو بانو

.....

دورو وشوكو عنى شويه كفايانى وشوش

دا كام وش غدر بيا ولا ينكسفوش

و عصير العنب العنابى العنابى

نقطه ورا نقطه ياعذابى ياعذابى

يكشف لى حبايبى و اصحابى.. يوحدنى و انا ف عز شبابى

القلب علا الحب يشابى

و الحب بعيد عن اوطانه

.....

بانو بانو بانو علا اصلكو بانو

......

اهو كدا بانو.. علا اصلكو بانو

بانو بانو بانو .. اهو كدا بانو
 لينكات برانيه 
 يوتيوب بانو بانو بانو علا اصلخو بانو من فيلم شفيقه و متولى
https://m.youtube.com/watch?v=o8sWjQouqEg

تصنيف:سعاد حسنى
تصنيف:اغانى باللغه المصريه
تصنيف:كلمات اغانى